wannaphong/clean_thaiwikipedia huggingface dataset:
# บิบลิโอบูร์โร
บิบลิโอบูร์โร  หรือ ห้องสมุดลา เป็นห้องสมุดเดินทางที่แบ่งปันหนังสือให้แก่ผู้อุปถัมภ์จากหลังลาสองตัว ที่ชื่ออัลฟาและเบโต โครงการนี้ได้รับการทำให้เกิดขึ้นในลาโกลเรีย ประเทศโคลอมเบีย โดยลุยส์ โซเรียโนRomero, Simon. "Acclaimed Colombian Institution Has 4,800 Books and 10 Legs", The New York Times, October 19, 2008. Accessed October 20, 2008. และบิบลิโอบูร์โรดำเนินงานภายในเทศบาลกลางของจังหวัดมักดาเลนา บนฝั่งแคริบเบียนของประเทศโคลอมเบีย

โซเรียโนเริ่มหลงใหลการอ่านตั้งแต่ยังเป็นเด็ก และได้รับวุฒิการศึกษาระดับวิทยาลัยสาขาวรรณกรรมสเปนหลังจากเรียนกับอาจารย์ที่ไปเยี่ยมหมู่บ้านของเขาเดือนละสองครั้งReel, Monte. "A Four-Legged Drive To Help Rural Readers", The Washington Post, September 5, 2005. Accessed October 20, 2008. โซเรียโนเป็นครูโรงเรียนประถมโดยอาชีพ โดยได้พัฒนาแนวคิดนี้หลังจากได้เห็นความสามารถการอ่านของนักเรียนโดยตรง ซึ่งส่วนใหญ่เคยผ่านความขัดแย้งในชีวิตอย่างมากตั้งแต่อายุยังน้อย โครงการนี้เริ่มต้นในช่วงปลายคริสต์ทศวรรษ 1990 โดยโซเรียโนได้ไปยังชุมชนในพื้นที่ห่างไกลจากทะเลแคริบเบียนของประเทศโคลอมเบียพร้อมห้องสมุดเคลื่อนที่ ซึ่งเริ่มต้นด้วยหนังสือ 70 เล่ม

โซเรียโนได้เขียนถึงฆวน กอสซาอิน ผู้เป็นนักข่าวและนักเขียนชาวโคลอมเบีย หลังจากที่ได้ยินเขาอ่านข้อความที่ตัดตอนมาจากนวนิยายเรื่องบัลลาดของมาริอา อับดาลา (La balada de María Abdala) ในรายการวิทยุ โดยโซเรียโนขอให้กอสซาอินทำสำเนาหนังสือของเขาเพื่อแบ่งปันในบิบลิโอบูร์โร โดยมีรายละเอียดที่กอสซาอินออกอากาศในรายการวิทยุของเขา กระแสตอบรับดังกล่าวทำให้เกิดการบริจาคหนังสืออย่างล้นหลาม และในไม่ช้าการเก็บรวบรวมของโซเรียโนก็ขยายเป็น 4,800 เล่ม ทั้งนี้ เมื่อเดือนพฤศจิกายน ค.ศ. 2009 อาคารห้องสมุดที่อยู่ติดกับบ้านของโซเรียโนได้รับทุนสนับสนุนบางส่วนจากการบริจาคจากสาธารณชนแล้วเสร็จ และได้เปิดเป็นห้องสมุดแห่งแรกในลาโกลเรีย ผู้อำนวยการห้องสมุดชุมชนยังจัดหาเงินทุนเพิ่มเติม ซึ่งอยู่ห่างจากชายฝั่งทะเลแคริบเบียนในซันตามาริอาเกือบ  โดยจ้างโซเรียโนในฐานะพนักงานสาขาย่อยเพื่อแบ่งปันส่วนหนึ่งของงบประมาณประจำปีจำนวน 7,000 ดอลลาร์สหรัฐ

เรื่องราวการผจญภัยสำหรับเด็กยังคงเป็นหนึ่งในรายการยอดนิยมที่สุดที่แบ่งปันโดยบิบลิโอบูร์โร และนอกเหนือจากเล่มสารานุกรม, นวนิยาย รวมถึงตำราทางการแพทย์แล้ว รายการอื่น ๆ ที่แบ่งปันโดยบิบลิโอบูร์โรยังรวมถึงนิทานสัตว์เรื่องอนาคอนดา (Anaconda) ของโอราซิโอ กีโรกา, พจนานุกรมภาษาสเปนของราชบัณฑิตยสถานสเปน (Diccionario de la lengua española de la Real Academia Española) และหนังสือภาพการเดินทางของบริษัทไทม์–ไลฟ์ จำนวนหนึ่ง หนังสือที่สูญหายจากการเก็บรวบรวมนี้ประกอบด้วยคู่มือเพศศึกษา และสำเนานวนิยาย ค.ศ. 1989 เรื่องเหมือนน้ำสำหรับช็อกโกแลต (Como agua para chocolate) ของเลารา เอสกุยเบล ซึ่งผู้ยืมทั้งสองเล่มไม่ได้ส่งคืน ส่วนสำเนานวนิยาย ค.ศ. 1990 เรื่องบรีดา (Brida) ของเปาลู กูเวลยู ถูกโจรขโมยไป ซึ่งได้มัดโซเรียโนหลังจากพยายามปล้นเขาและพบว่าเขาไม่มีเงิน

อนึ่ง การ์โลส เรนดอน ซิปาเกาตา ผู้สร้างภาพยนตร์สารคดีชาวโคลอมเบียได้สร้างภาพยนตร์ที่บอกเล่าเรื่องราวของโซเรียโนและบิบลิโอบูร์โร

ในเดือนมิถุนายน ค.ศ. 2012 โซเรียโนถูกตัดขาหลังจากเกิดอุบัติเหตุที่เกี่ยวข้องกับลาของเขาตัวหนึ่ง แต่ในเดือนมกราคม ค.ศ. 2013 เขายังคงมุ่งมั่นในการทำงานต่อไป
# คัง แท-จู
คัง แท-จู (เกิด 19 พฤษภาคม พ.ศ. 2538) เป็นนักแสดงและนายแบบชาวเกาหลีใต้ เริ่มต้นอาชีพจากการเป็นนายแบบโฆษณา คังรับบทสนับสนุนในละครโทรทัศน์เรื่อง Missing: The Other Side (2020) และ Hello, Me! (2021) คังออดิชั่นสำหรับบทบาท Kopino Boxer ในภาพยนตร์เรื่อง The Childe (2022) ซึ่งกำกับโดย พัก ฮุน-จ็อง ทำให้เขาได้รับรางวัลนักแสดงหน้าใหม่ยอดเยี่ยมจาก 

 ผลงานการแสดง 

 ภาพยนตร์ 
+การปรากฏตัวในภาพยนตร์ ปี ค.ศ. เรื่อง บทบาทภาษาอังกฤษภาษาเกาหลี2023The Childeมารืโค ฮัน
# อาคอร์ดา, การ์ลู!
อาคอร์ดา, การ์ลู!  เป็นการ์ตูนทีวีแอนิเมชันของประเทศบราซิล สร้างโดย จูเลียนู เอ็นริกู วางจำหน่ายทั่วโลกเมื่อวันที่ 6 กรกฎาคม พ.ศ. 2566 โดยเน็ตฟลิกซ์

 ตัวละครและเสียงพากย์ 

 กุสตาวู เปเรย์รา รับบท การ์ลู (Carlo)
 อันเดรย์ ดูวาร์ตึ รับบท อัลแบร์ตู (Alberto)
 จูเลีย คาร์เทียร์ เบรสซัน รับบท ปอมบา ตาตียนา (Pomba Tatiana)
 อาเลชังดรี โมเรนู รับบท เรย์ เบลาส์ (Rei Blaus)
 อีฟลีน กัชตรู รับบท มอนทานญา โซลองจ์ (Montanha Solange)
 เอ็ด กามา รับบท เซอู จาลมา (Seu Djalma)
 ร็อบสัน นูนึช รับบท ฟลอยด์ (Floyd), แจ๊บสตัน (Jabston), ดักลาส (Douglas) และ ฟลอเบอร์ (Flauber)
 เจฟเฟอร์สัน ชโรเดอร์ รับบท โดนา ฟาฏิมะ (Dona Fátima), โทนี่ โมริบักกี้ (Tony Moribuggy) และ โดนา ตีกรา ดู เปดาจียู (Dona Tigra do Pedágio)

 การตอบรับ 
ในอะโดโรซีนีม่า (AdoroCinema) ให้คะแนนเฉลี่ยอยู่ที่ 3,7 จาก 5
# ยูกิ ทานากะ
ยูกิ ทานากะ (, เกิด 26 มิถุนายน 1998 –) เป็นนักพากย์หญิงชาวญี่ปุ่น เกิดที่โตเกียว สังกัดฮิราตะออฟฟิศ ส่วนสูง 163 ซม.

เป็นสมาชิกวงนักพากย์ NOW ON AIR และ Kleissis
# เปร์ลิมป์ส
เปร์ลิมป์ส  เป็นภาพยนตร์แอนิเมชันบราซิลที่ออกฉายใน พ.ศ. 2565 ผลิตโดย โกลบู ฟิลเมส, บูริที ฟิลเมส กลูบ และโซนี่ พิคเจอร์ส รีลีสซิ่ง อินเตอร์เนชั่นแนล กำกับโดย อาเล อาเบรว และแสดงนำโดย โลเรนโซ ทารันเตลลี่, จูลีย เบนิเต, สเตนิโอ การ์เซีย, นิล มาร์คอนเดส และโรซา โรซาห์

 ตัวละครและเสียงพากย์ 

 โลเรนโซ ทารันเตลลี่ รับบท แคล (Claé)
 จูลีย เบนิเต รับบท บรูโอ (Bruô)
 สเตนิโอ การ์เซีย รับบท โจเวา-เด-บาโร (João-de-Barro)
 นิล มาร์คอนเดส รับบท ไป (Pai) และ โซลดาดอส (Soldados)
 โรซา โรซาห์ รับบท มาเอ (Mãe)

 การตอบรับ 

 คำวิจารณ์ 
ในโอเมเลเต (Omelete) ให้คะแนนเฉลี่ยอยู่ที่ 4 จาก 5 ในอะโดโรซีนีม่า (AdoroCinema) ให้คะแนนเฉลี่ยอยู่ที่ 4 จาก 5

 รางวัล 

ปีรางวัลสาขารางวัลผลอ้างอิง2565Festival international du film fantastique de Neuchâtelภาพยนตร์แอนิเมชันยอดเยี่ยมเทศกาลภาพยนตร์นานาชาตินิวซีแลนด์ภาพยนตร์แอนิเมชันยอดเยี่ยมเทศกาลแอนิเมชันนานาชาติออตตาวาภาพยนตร์แอนิเมชันยอดเยี่ยม
# รักร้าย
รัก/ร้าย สามารถหมายถึง

 รักร้าย (ละครโทรทัศน์ พ.ศ. 2560)
 รักร้าย (ละครโทรทัศน์ พ.ศ. 2566)
# มหัศจรรย์รักแดนดอกท้อ
มหัศจรรย์รักแดนดอกท้อ (จีน: 與卿書) เป็นละครโทรทัศน์ผ่านสัญญาณต่อเนื่องจีน นำแสดงโดยหวง อี้และหวัง หง-อี้ออกอากาศตอนแรกในวันที่ 14 กุมภาพันธ์ 2023
ทางแมงโก้ทีวีในเวลา 18:00 น.(เวลามาตรฐานจีน)ออกอากาศถึงวันที่ 2 มีนาคม 2023

 เรื่องย่อ 
จั่วจิงหลุน ซื่อจื่อ แห่งเหยาโจว ได้เดินทางไปรับตำแหน่งผู้บัญชาการเมืองเหยาโจวระหว่างการเดินทางเขาได้พัดหลงเข้าไปในป่าลึกอยู่ๆก็ไปผุดขึ้นมากลางน้ำพุศักดิ์สิทธิ์ในหมู่บ้านที่เต็มไปด้วยดอกท้อเบ่งบาน เขาได้พบกับหลิวชิงชิง ผู้นำหญิงของหมู่บ้าน เขาเกือบจะเอาชีวิตไม่รอดจากกฎแข็งของหมู่บ้านที่ผู้ใดภายนอกเข้ามาต้องถูกสังหารแต่เพราะได้เธอช่วยเอาไว้จึงรอดพ้นมาได้ ทำให้เขาทั้งสองตกหลุมรักกัน ระหว่างนั้นเขาพยายามหาทางออกจากหมู่บ้านเพื่อกลับไปรับตำแหน่งที่ได้รับมอบหมายปกป้องบ้านเมืองดูแลประชาชน
 ตัวละคร 
 หวงอี้ รับบทเป็น  หลิวชิงชิง
 หวังหงอี้ รับบทเป็น  จั่วจิงหลุน
 เค่อหยิง รับบทเป็น  จินเสวียน
 หลิวอวิ๋นจุน รับบทเป็น  เซิ่นเฟยหยาง
 จางฮ่าวเจ๋อ รับบทเป็น  ปาจิว
 โจวจือเยว่ รับบทเป็น  เสียวเห่อเถา
 พานอี้หง รับบทเป็น อาหยวน
 จ้าวเชี่ยน รับบทเป็น องค์หญิงใหญ่
 อ้างอิง
# นีโคไล เครสตินสกี
นีโคไล นีโคลาเยวิช เครสตินสกี (13 ตุลาคม ค.ศ. 1883 – 15 มีนาคม ค.ศ. 1938) เป็นนักปฏิวัติและนักการเมืองสายบอลเชวิคโซเวียต ผู้ซึ่งดำรงตำแหน่งเลขาธิการรับผิดชอบแห่งพรรคคอมมิวนิสต์แห่งสหภาพโซเวียต

เครสตินสกีเกิดที่มาฆีโลว์ในครอบครัวชาวยูเครน เขาเข้าศึกษาในวิชานิติศาสตร์ที่มหาวิทยาลัยเซนต์ปีเตอส์เบิร์ก ซึ่งที่นี่เขาได้ยอมรับการเมืองสายปฏิวัติ เขาเป็นสมาชิกพรรคแรงงานสังคมประชาธิปไตยรัสเซีย (RSDLP) เมื่อ ค.ศ. 1903 และสองปีต่อมาเขาจึงให้การสนับสนุนฝ่ายบอลเชวิคของเลนินหลังจากการแตกแยกทางอุดมการณ์ภายในพรรค เครสตินสกีถูกจับกุมอยู่หลายครั้งและถูกเนรเทศไปยังเทือกเขายูรัลใน ค.ศ. 1914 ซึ่งเป็นเวลาไม่นานก่อนเกิดสงครามโลกครั้งที่หนึ่ง ภายหลังการปฏิวัติเดือนกุมภาพันธ์ ค.ศ. 1917 อันเป็นการสิ้นสุดลงของระบอบราชาธิปไตย เครสตินสกีเป็นผู้นำบอลเชวิคในเยคาเตรินบุร์กก่อนที่จะเดินทางกลับเปโตรกราด เขาได้รับตำแหน่งกรรมการราษฎรฝ่ายการคลังและได้รับเลือกเป็นส่วนหนึ่งของโปลิตบูโรชุดแรก หลังจากการเสียชีวิตของยาคอฟ สเวียร์ดลอฟ เครสตินสกีจึงเข้าดำรงตำแหน่งเป็นเลขาธิการรับผิดชอบแห่งพรรคคอมมิวนิสต์รัสเซีย

เครสตินสกีเป็นพันธมิตรกับเลออน ทรอตสกี และสนับสนุนฝ่ายค้านซ้าย ต่อมาเมื่อโจเซฟ สตาลิน ขึ้นสู่อำนาจ เครสตินสกีจึงเริ่มเสื่อมจากอํานาจและสูญเสียตําแหน่งในรัฐบาล เหลือเพียงตําแหน่งเอกอัครราชทูตโซเวียตประจําเยอรมนีเท่านั้น ในที่สุดเขาก็ปฏิเสธการต่อต้านและยอมจํานนต่อสตาลิน เครสตินสกีถูกจับใน ค.ศ. 1937 ระหว่างการกวาดล้างใหญ่ และได้รับข้อหากบฏ เขาถูกตัดสินว่ามีความผิดในการพิจารณาคดียี่สิบเอ็ดจำเลย (Trial of the Twenty-One) และประหารชีวิตใน ค.ศ. 1938

 แหล่งข้อมูลอื่น
# ทรอย (ภาพยนตร์)
ทรอย  เป็นภาพยนตร์มหากาพย์สงครามอิงประวัติศาสตร์ใน ค.ศ. 2004 ที่กำกับโดยว็อล์ฟกัง เพเทอร์เซิน และเขียนบทโดย เดวิด เบนิออฟ ภาพยนตร์นี้อิงอย่างหลวม ๆ (loosely based) จากอีเลียดของโฮเมอร์ในด้านการบรรยายเรื่องราวทั้งหมดของสงครามกรุงทรอยที่ยาวนานถึงทศวรรษ ให้ย่อเหลือเพียงไม่กี่สัปดาห์ ซึ่งเป็นแค่การพิพาทระหว่างอคิลลีสกับอะกาเมมนอนในปีที่ 9 อคิลลีสนำ Myrmidons กับกองทัพกรีกที่เหลือเข้าโจมตีนครทรอยที่ป้องกันโดยกองทัพโทรจันของเฮกเตอร์ ตอนท้ายของภาพยนตร์ (การปล้มสะดมทรอย) ไม่ได้นำมาจาก อีเลียด แต่มาจาก Posthomerica ของ Quintus Smyrnaeus เนื่องจาก อีเลียด สิ้นสุดที่การเสียชีวิตและพิธีศพของเฮกเตอร์

ทรอย ทำรายได้มากกว่า 497 ล้านดอลลาร์ทั่วโลก ทำให้เป็นภาพยนตร์ที่มีรายได้สูงเป็นอันดับ 60 ในช่วงที่เผยแพร่ อย่างไรก็ตาม กลับมีเสียงวิจารณ์ผสม โดยนักวิจารณ์ชื่นชมในด้านความบันเทิงและการแสดงของพิตต์และบานา แต่วิจารณ์ในด้านเนื้อเรื่องที่ถือว่าไม่ให้เกียรติต่อ อีเลียด ภาพยนตร์นี้ได้เข้าชิงงานประกาศผลรางวัลออสการ์ ครั้งที่ 77 สาขาการออกแบบเครื่องแต่งกายดีเด่น และเป็นภาพยนตร์ที่มีรายได้สูงเป็นอันดับ 8 ในปี 2004
# เคโตะ นากามูระ
เคย์โตะ นากามูระ (เกิด 28 กรกฎาคม ค.ศ. 2000) เป็นนักฟุตบอลอาชีพชาวญี่ปุ่น ซึ่งเล่นให้กับสตาดเดอแร็งส์ในลีกเอิง และทีมชาติญี่ปุ่น เขาเล่นตำแหน่งปีกซ้าย หรือกองหน้า

 ระดับสโมสร 
นากามูระเข้าร่วมทีมกัมบะ โอซากะ โดยย้ายจากมิตซูบิชิ โยวะในคันโตซอคเกอร์ลีกก่อนเจลีก ดิวิชัน 1 ฤดูกาล 2018 เขาเปิดตัวทีมชุดใหญ่เมื่ออายุ 17 ปีในวันที่ 24 กุมภาพันธ์ 2018 ในบ้านที่พ่ายแพ้ 2–3 ให้กับนาโงยะ แกรมปัส โดยลงมาแทนที่ ฮวัง อึย-โจ ในนาทีที่ 69 และ 10 นาทีต่อมา เขาส่งบอลให้ชุน นางาซาวะ โหม่งทำประตูตีเสมอ 2–2

 สถิติอาชีพ 
 สโมสร 

+ การลงเล่นและประตูแบ่งตามสโมสร ฤดูกาล และการแข่งขัน สโมสร ฤดูกาล ลีก ถ้วยระดับชาติ ลีกคัพ ระดับทวีป รวมดิวิชันจำนวนนัดประตูจำนวนนัดประตูจำนวนนัดประตูจำนวนนัดประตูจำนวนนัดประตู2018เจวันลีก1711071–2522019เจวันลีก701353–136ทั้งหมด24123124–388 (ยืมตัว)2019–20เอเรอดีวีซี17412––186 (ยืมตัว)2020–21เบลเยียมโปรลีก5100––512020–21ออสเตรีย 2 ลีกา9200––922021–22ออสเตรีย 2 ลีกา5300––53ทั้งหมด14500––1452021–22บุนเดสลีกาออสเตรีย22630–733292022–23บุนเดสลีกาออสเตรีย311453––3617ทั้งหมด532083–736826แร็งส์2023–24ลีกเอิง12200––122ทั้งหมดตลอดอาชีพ126331181247315541
# วัดกรอกสะแก
วัดกรอกสะแก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 1 ในตำบลคลองตะเกรา อำเภอท่าตะเกียบ จังหวัดฉะเชิงเทรา  มีที่ดินตั้งวัดเนื้อที่ 10 ไร่ มีที่ธรณีสงฆ์จำนวน 1 แปลง เนื้อที่ 10 ไร่ ปัจจุบันมีพระอธิการสมภพ ถาวโร ดำรงตำแหน่งเข้าอาวาส

วัดกรอกสะแกตั้งวัดเมื่อวันที่ 10 สิงหาคม พ.ศ. 2532

อาคารเสนาสนะประกอบด้วยศาลาการเปรียญ กว้าง 12.5 เมตร ยาว 28 เมตร สร้างเมื่อ พ.ศ. 2538 เป็นอาคารครึ่งตึกครึ่งไม้ หอสวดมนต์ กว้าง 4 เมตร ยาว 30 เมตร กุฏิสงฆ์จำนวน 2 หลัง ปูชนียวัตถุมีพระพุทธรูป 7 องค์ ขนาดหน้าตักกว้าง 30 นิ้ว 1 องค์ 24 นิ้ว 1 องค์ 15 นิ้ว 2 องค์ 17 นิ้ว 1 องค์ 12 นิ้ว 1 องค์ และ 8 นิ้ว 1 องค์

รายนามเจ้าอาวาส
 พระอธิการสุรเดช สุนนฺโท พ.ศ. 2505–2530
 พระบุญสิม พ.ศ. 2531–2536
 พระส่าง สุจิตฺโต พ.ศ. 2537–2539
 พระสุรเดช สีลเตโช พ.ศ. 2540–2541
 พระสังเวียน พ.ศ. 2542
 พระเวียน สุชาโต พ.ศ. 2542–2554
 พระอธิการสมภพ ถาวโร พ.ศ. 2555–
# ช็อง กา-รัม
ช็อง กา-รัม (เกิด 23 กุมภาพันธ์ 1993) เป็นนักแสดงชาวเกาหลีใต้ มีชื่อเสียงจากบทบาทในภาพยนตร์เรื่อง โฟร์ตเพลซ (2016) และเดอะโพเอ็ตแอนด์เดอะบอย  (2017) เขายังเป็นที่รู้จักในบทบาททางละครโทรทัศน์เช่น แสตนด์บาย (2012), มิสเทรสส์ (2018), วันที่ดอกไม้เบ่งบาน (2019) และแอปเลิฟเตือนรัก (2019)

 ชีวิตส่วนตัว 
ช็อง กา-รัมเข้ารับราชการทหารในวันที่ 12 ตุลาคม ค.ศ. 2020 และปลดประจำการแล้วเมื่อวันที่ 11 เมษายน ค.ศ. 2022

 ผลงาน 
 ภาพยนตร์ 
 ปี เรื่อง บทบาท อ้างอิง 2016 โฟร์ตเพลซ (4th Place) ยัง กวัง-ซู  2017 เดอะโพเอ็ตแอนด์เดอะบอย (The Poet and the Boy) เซ-ยุน  2018 บีลิฟเวอร์ (Believer) ดง-อู  2019โจ พิล-โฮ: เดอะดอวน์อิงเรจ (Jo Pil-ho: The Dawning Rage) ฮัน กี-ช็อล  ครอบสุดเพี้ยน เกรียนสู้ซอมบี้ (The Odd Family: Zombie On Sale) จง-บี  2020 บีตส์คลออิงแอตสตรอส (Beasts Clawing at Straws) จิน-แท  scope="row"  The Perfect Duo จุง-โฮ 

 ละครโทรทัศน์ 
 ปี เรื่อง บทบาท หมายเหตุ อ้างอิง 2011  เจ้าพ่อขาสั้นขอเอาคืน (High Kick: Revenge of the Short Legged)   บทบาทเล็กน้อย  2012 แสตนด์บาย (Standby) ช็อง กา-รัม  2013 วุ่นรักทายาทพันล้าน (The Heirs) นักเรียน  2015 เฮิร์ดอิตทรูเดอะเกรพไวน์ (Heard It Through the Grapevine) ซ็อง มิน-แจ  2017 โฟรเซนเลิฟ (Frozen Love) ช็อง ชา-ดา ละครหนึ่งเรื่อง  2018 มิสเทรสส์ (Mistress) ซุน-โฮ  2019วันที่ดอกไม้เบ่งบาน (When the Camellia Blooms) พิล-กู ในวัยผู้ใหญ่ นักแสดงรับเชิญ (ตอนที่ 18, 20, 36, 40) 2022–2023 เมื่อเราเข้าใจรัก (The Interest of Love) ช็อง จง-ฮย็อน 

 ละครเว็บ 
 ปี เรื่อง บทบาท หมายเหตุ อ้างอิง 2019–2021 แอปเลิฟเตือนรัก (Love Alarm) อี ฮเย-ยัง ฤดูกาลที่ 1–2  2024 Hong Rang มู-จิน  

 รางวัล 
+ ชื่อพิธีมอบรางวัล ปีที่เสนอ ประเภท ผู้ได้รับรางวัล และผลการเสนอชื่อ พิธีมอบรางวัล ปี สาขา ผู้ได้รับการเสนอชื่อ / ผลงาน ผล อ้างอิง Chunsa Film Art Awards 2018 Best New Actor The Poet and the Boy   Grand Bell Awards 2016 4th Place   2018 The Poet and the Boy   KOFRA Film Awards 2017 4th Place   Wildflower Film Awards 2018 The Poet and the Boy
# วัดไก่เตี้ย (อำเภอบ้านแพรก)
วัดไก่เตี้ย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองน้อย อำเภอบ้านแพรก จังหวัดพระนครศรีอยุธยา

วัดไก่เตี้ย แต่เดิมเป็นโคกกสูงพอประมาณ มีซากเจดีย์ก่อด้วยอิฐและซากปรักหักพัง กับต้นอินจันและต้นไม้อื่นปกคลุม สันนิษฐานว่าเป็นโคกวัดร้างมาตั้งแต่สมัยกรุงศรีอยุธยา บางวันเห็นฝูงไก่ป่าตัวเล็ก ๆ หรือไก่เตี้ยออกมาคุ้ยเขี่ยหากิน ต่อมามีพระภิกษุรูปหนึ่งเดินทางมาจากทางเหนือ พร้อมกับลายแทงถามหาวัดไก่เตี้ย แต่ไม่มีใครรู้จัก พอดีเจอชาวบ้านชื่อนายแจ้ง มาช่วยกันขุดขุมทรัพย์แต่นายแจ้งติดธุระอื่นลืมเสีย พอตกเย็นนึกขึ้นได้จึงไปที่โคกร้างก็ไม่พบพระภิกษุรูปนั้นแล้ว แต่ได้หลุมที่ขุดไว้และเงินที่ปากหลุม 1 ตําลึง นายแจ้งคิดได้ว่าไม่ใช่บุญกุศลของตนจึงบอกให้ชาวบ้านรู้ จน พ.ศ. 2450 นายพริ้ง ห้วงทรัพย์ ถากถางโคกวัดจนเตียนโล่ง และขุดดินเหนียวมาปั้นพระพุทธรูปปางสมาธิ 1 องค์ ต่อมาพระภิกษุรูปหนึ่งชื่อพระฉ่ำ ธุดงค์มาปักกลดบนโคกวัดร้าง เห็นพระพุทธรูปดิน จึงคิดสร้างวัด นายนิน และนางผึ้ง พานทอง ได้บริจาคที่ดินมีโฉนดอยู่ติดกับโคกวัดร้าง จำนวน 9 ไร่ 1 งาน 17 ตารางวา

วัดไก่เตี้ยตั้งวัดเมื่อ พ.ศ. 2453 ได้รับพระราชทานวิสุงคามสีมาเมื่อวันที่ 16 สิงหาคม พ.ศ. 2461 เดิมมีนามว่า วัดคลองน้อย

ภายในอุโบสถมีหลวงพ่อเหลืองเป็นพระประธาน เป็นพระพุทธรูปปางมารวิชัย มีพระพุทธบาทจำลองประดิษฐานอยู่ในมณฑป ปรางค์มีฐานกว้างด้านละ 3 เมตร สูง 4 เมตร
# เขตวั่นหลี่
เขตวั่นหลี่  เป็นเขตหนึ่งที่ตั้งอยู่ทางตอนเหนือของนครซินเป่ย์ (หรือนครไทเปใหม่) ภาคเหนือของประเทศไต้หวัน วั่นหลี่เป็นสถานที่ท่องเที่ยวยอดนิยมและเป็นที่ตั้งของอุทยานธรณีเหย่หลิ่ว มีแหลมเหย่หลิ่ว และ "หินเศียรราชินี" (The "Queen's Head) ซึ่งเป็นสัญลักษณ์อย่างหนึ่งของไต้หวันและเป็นสัญลักษณ์อย่างไม่เป็นทางการของเขตนี้ด้วย นอกจากนี้ยังมีพื้นที่บ่อน้ำพุร้อนจินชานวั่นหลี่ ซึ่งตั้งอยู่ใกล้กับเขตจินชานที่อยู่ติดกัน

 ประวัติศาสตร์ 
หมู่บ้านหม่าซู่  หรือในภาษาบาซายเรียก Masu เป็นที่อยู่อาศัยของชาวพื้นเมืองไต้หวันก่อนที่จะมีการตั้งอาณานิคมของยุโรป พื้นที่แห่งนี้ตกอยู่ภายใต้การควบคุมของชาวสเปนเป็นครั้งแรก ซึ่งต่อมาถูกชาวดัตช์ขับไล่ออกไป และพื้นที่ก็เริ่มถูกพัฒนาเมื่อชาวฮกเกี้ยนเข้ามาทำประมง

เจิ้ง เฉิงกง ขุนพลจักรวรรดิหมิง ยกพลขึ้นบกที่วั่นหลี่ใน ค.ศ. 1661 เพื่อขับไล่ชาวดัตช์ออกจากฐานที่มั่นทางตอนเหนือ ในขณะที่ป้อมปราการหลักในไถหนานถูกปิดล้อม

ใน ค.ศ. 1683 หลังจากที่ราชวงศ์ชิงพิชิตไต้หวันได้สำเร็จ พื้นที่ดังกล่าวก็ถูกรวมอยู่ในอำเภอจูหลัวของมณฑลฝูเจี้ยน ใน ค.ศ. 1875 เป็นส่วนหนึ่งของจินเปาหลีเป่า (金包里堡, Kimpauli) กิ่งจังหวัดจีหลง (基隆支廳)

เมื่อญี่ปุ่นเข้าควบคุมเกาะแห่งนี้ใน ค.ศ. 1895 วั่นหลี่ (หรือที่ชาวญี่ปุ่นเรียกว่า บันริ) ก็กลายเป็นส่วนหนึ่งของกิ่งจังหวัดคีรุง ในจังหวัดไทโฮกุ ต่อมาเมื่อ ค.ศ. 1901 ได้มีการปรับโครงสร้างการปกครองโดยได้แบ่งจังหวัดไทโฮกุออกเป็นจังหวัดเล็ก ๆ โดยบันริได้กลายเป็นส่วนหนึ่งของกิ่งจังหวัดคิมโปริ (Kimpauli) ในจังหวัดคีรุง  แต่เมื่อ ค.ศ. 1909 ก็ได้ยุบรวมเข้ากับจังหวัดไทโฮกุ  จนกระทั่งสาธารณรัฐจีนเข้าควบคุมการปกครองของไต้หวันหลังสิ้นสุดสงครามโลกครั้งที่สอง จังหวัดไทโฮกุได้กลายเป็นเทศมณฑลไทเป และหมู่บ้านบันริก็ได้กลายเป็นตำบลวั่นหลี่

 ภูมิศาสตร์ 
วั่นหลี่มีอาณาเขตติดต่อดังนี้ ทิศตะวันตกเฉียงเหนือติดกับเขตจินชานของนครซินเป่ย์ ทิศตะวันออกเฉียงเหนือติดกับมหาสมุทรแปซิฟิก และทิศตะวันออกติดกับเขตอานเล่อและเขตชีตู่ของนครจีหลง ทิศใต้ติดกับเขตซี่จื่อของนครซินเป่ย์ และทิศตะวันตกเฉียงใต้ติดกับเขตชื่อหลินของนครไทเป

ภูมิประเทศของเขตวั่นหลี่ประกอบด้วยแนวชายฝั่งมหาสมุทรแปซิฟิกที่เต็มไปด้วยหิน และพื้นที่ตอนในของแผ่นดินเป็นป่าและเป็นภูเขา

 การปกครอง 
ก่อนหน้านี้วั่นหลี่เคยมีสถานะเป็นตำบลหนึ่งของเทศมณฑลไทเป หลังจากที่เทศมณฑลไทเปได้รับการยกฐานะเป็นนครซินเป่ย์ หรือนครไทเปใหม่ เมื่อวันที่ 25 ธันวาคม ค.ศ. 2010 ทำให้วั่นหลี่มีสถานะเป็นเขตหนึ่งของนครซินเป่ย์ เขตวั่นหลี่แบ่งย่อยออกเป็น 10 หมู่บ้าน ได้แก่

 วั่นหลี่ 
 เป่ย์จี 
 กุยโห่ว 
 เหย่หลิ่ว 
 ต้าเผิง 
 หฺวางถาน 
 ชวางซิง 
 ซีตี่ 
 คั่นเจี่ยว 
 จงฝู 

ก่อนที่จะมีการยกฐานะเทศมณฑลไทเปเป็นนครซินเป่ย์ใน ค.ศ. 2010 นายกเทศมนตรีตำบลวั่นหลี่นั้นได้มาจากการเลือกตั้ง แต่ปัจจุบันมีฐานะเป็นเขตหนึ่งของนครซินเป่ย์ และผู้บริหารเขตมาจากการแต่งตั้งจากนายกเทศมนตรีนครซินเป่ย์

 เศรษฐกิจ
เศรษฐกิจที่สำคัญของวั่นหลี่คือ อุตสาหกรรมปู ทางเทศบาลนครซินเป่ย์ได้ก่อตั้งแบรนด์ปูวั่นหลี่ (萬里蟹, วั่นหลี่เซี่ย) เมื่อ ค.ศ. 2012 เพื่อเพิ่มมูลค่าสินค้า

 โครงสร้างพื้นฐาน 
 

 สถานที่ท่องเที่ยว 
right|thumb|หินเศียรราชินี 
 เหย่หลิ่ว 
 เหย่หลิ่วโอเชียนเวิลด์ 
 อ่าวเฝ่ย์ชุ่ย 
 หมู่บ้านยูเอฟโอวั่นหลี่ กลุ่มบ้านสำเร็จรูปขนาดใหญ่

 บุคคลที่มีชื่อเสียง 
 หฺวาง อี่หลิง  - นักร้อง
 ไล่ ชิงเต๋อ  - ว่าที่ประธานาธิบดีสาธารณรัฐจีน
# เคตะ มาจิดะ
เคตะ มาจิดะ เป็นนักแสดงชาวญี่ปุ่น เขาเป็นสมาชิกของกลุ่มละครเวที
เกะกิดันเอ็กซ์ไซล์ มาจิดะอยู่ในสังกัดแอลดีเอช

 ผลงานการแสดง 

 ภาพยนตร์ 
ปี ค.ศ.เรื่องบทบาทหมายเหตุอ้างอิง 2012  Double Sky!   Tatoeba Lemon  พิธีกร, อิโระ   2013  Diamond  ทาเคโตะ   2014  Senpai, Kiss Shiteī desu ka  โชตะ  แสดงนำ; ภาพยนตร์สั้น  2015  Sukimasuki  เฮซาคุ  แสดงนำ Ghost Theater  ฮิโรชิ อิซึมิ   2016  Road to High & Low  โนโบรุ ฮาราดะ   High&Low The Movie   High&Low The Red Rain   2017High&Low The Movie 2 / End of SkyHigh&Low The Movie 3 / Final MissionKoinowa: Konkatsu Cruising2018Cinema Fighters - "Terminal place" -ชุนสุเกะ คิตะกาวะแสดงนำ; ภาพยนตร์สั้นOver Driveจุนเป มาสึดะ  jam  ทาเครุ นิชิโนะ   2019  The Nikaidos' Fall  โยสุเกะ L-DK: Two Loves, Under One Roof  โซจู คุกายะมะ   Prince of Legend  ริอิจิ ยูกิ   2020  Project Dream: How to Build Mazinger Z's Hangar  ยามาดะ Your Eyes Tellเคียวสุเกะ ซาคุมะ 2022 Cherry Magic! the Movie  ยูอิจิ คุโรซาว่า    Sun and Bolero  เคสุเกะ ทาโนอุระ   2023  Don't Call it Mystery: The Movie  คิริโนะสุเกะ คาริทสึมาริ
# วัดด่านเงิน
วัดด่านเงิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแปลงยาว อำเภอแปลงยาว จังหวัดฉะเชิงเทรา ที่ดินตั้งวัดมีเนื้อที่ 24 ไร่ 1 งาน 60 ตารางวา

วัดด่านเงินตั้งวัดเมื่อ พ.ศ. 2391 ได้รับพระราชทานวิสุงคามสีมาเมื่อ พ.ศ. 2504 ชาวบ้านเรียก วัดปากด่าน ตามชื่อเดิม ผู้สร้างวัดคือพ่อเฒ่าด้วงและแม่เฒ่านม ด้านการศึกษามีโรงเรียนพระปริยัติธรรมแนกธรรม เริ่มทำการสอนเมื่อ พ.ศ. 2478 

อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2497 เป็นอาคารคอนกรีต เสริมเหล็ก วิหารเป็นอาคารคอนกรีตเสริมเหล็ก สร้างเมื่อ พ.ศ. 2530 ศาลาการเปรียญ สร้างเมื่อ พ.ศ. 2519 เป็นอาคารคอนกรีตเสริมเหล็กทรงไทย หอสวดมนต์สร้างเมื่อ พ.ศ. 2492 เป็นอาคารไม้ กุฎิสงฆ์จำนวน 2 หลัง เป็นอาคารไม้ 1 หลัง และตึก 1 หลัง  ศาลาอเนกประสงค์สร้างเมื่อ พ.ศ. 2535 เป็นอาคารคอนกรีตเสริมเหล็ก ศาลาบำเพ็ญกุศลจำนวน 1 หลัง ศาลาพักร้อน 1 หลัง และหอระฆัง 4 องค์ ปูชนียวัตถุมีพระพุทธรูปประจำศาลาปริยัติธรรม 2 องค์ ประจำศาลาบำเพ็ญกุศล 2 องค์ ประจำวิหาร 1 องค์ และเจดีย์สถูปม้าทรงส่งสารของสมเด็จพระเจ้าตากสินมหาราช 1 องค์ อายุประมาณ 200 ปี 

รายนามเจ้าอาวาส
 พระอธิการโฉบ พ.ศ. 2415–2427
 พระอธิการบุตร .พ.ศ 2427–2435
 พระอธการแค พ.ศ 2435–2445
 พระอธิการชัย พ.ศ. 2445–2453
 พระอธิการต๊าด ฆงุครตน พ.ศ 2453–2515
 พระอธืการฟ้อน วิจาโร พ.ศ. 2515–2520
 พระอธิการแบน นนทิสาโร พ.ศ.2520–2522
 พระอธิการสมนึก สุนนโท พ.ศ. 2522–2540
 พระอธิการสำราญ อตตสาโร พ.ศ. 2540–
 พระปลัดธนากฤต ธนปาโล ปัจจุบัน
# เอฟดีอาร์ไดรฟ์
ถนนแฟรงคลิน ดี. โรเซอเวลต์ อีสต์ริเวอร์  หรือที่รู้จักกันทั่วไปว่า ถนนเอฟดีอาร์ (FDR Drive) เป็นทางหลวง (พาร์กเวย์) ที่ควบคุมการเข้าถึง ตั้งอยู่ทางฝั่งตะวันออกของเขตแมนแฮตตัน นครนิวยอร์ก มีจุดเริ่มต้นใกล้กับถนนเซาท์และบรอด อยู่ทางเหนือของอุโมงค์แบตเตอรีพาร์ก และทอดยาวไปทางเหนือขนานไปกับแม่น้ำอีสต์จนถึงจุดตัดกับถนนที่ 125 และสะพานโรเบิร์ต เอฟ. เคนเนดี ซึ่งจากจุดนี้จะเปลี่ยนชื่อเป็นถนนฮาร์เล็มริเวอร์ ถนน FDR ตลอดสายได้รับการกำหนดให้เป็นทางหลวงรัฐนิวยอร์กหมายเลข 907L (NY 907L) ซึ่งเป็นเส้นทางอ้างอิงที่ไม่มีป้ายบอกทาง

ถนน FDR ประกอบด้วยส่วนที่อยู่ใต้ดิน ระดับเดียวกับพื้นดิน และยกระดับ รวมถึงอุโมงค์ที่ครอบคลุมเพียงบางส่วนอีกสามแห่ง ถนนสายนี้ส่วนใหญ่มีสามช่องจราจรในแต่ละทิศทาง ยกเว้นบางช่วงสั้น ๆ

ตามกฎหมายกำหนด ขณะนี้มีการติดตั้งป้ายจำกัดน้ำหนักสำหรับรถที่ใช้ถนน FDR ตั้งแต่ถนนที่ 23 ไปจนถึงถนนฮาร์เล็มริเวอร์ในทั้งสองทิศทาง โดยมีน้ำหนักจำกัดสูงสุดอยู่ที่ 8,000 ปอนด์ (3,600 กิโลกรัม) ห้ามรถเพื่อการพาณิชย์ทุกประเภท (รวมทั้งรถบรรทุก) เข้าใช้ถนน FDR ทางเหนือของทางออกที่ 1
# หอดูดาวเมืองเซ็นได
หอดูดาวเมืองเซ็นได  เป็นหอดูดาวที่ตั้งอยู่ในย่านนิชิกิงาโอกะ เขตอาโอบะ เมืองเซ็นได จังหวัดมิยางิ เริ่มเปิดทำการในปี 1955 มีชื่อเดิมชื่อว่า หอดูดาวเซ็นได (仙台天文台) และถูกยกให้บริหารโดยทางเมืองเซ็นไดจึงได้เปลี่ยนมาเป็นชื่อปัจจุบันในปี 1956 เดิมทีตั้งอยู่ในย่านใกล้ใจกลางเมืองเซ็นได และในปี 2008 จึงได้ถูกย้ายไปยังที่ตั้งปัจจุบัน“ごあいさつ・天文台のあゆみ”（仙台市天文台）2020年5月3日閲覧。 ในปี 2023 ได้มีการปรับปรุงท้องฟ้าจำลองขึ้นมาใหม่

ภายในหอดูดาวมีติดตั้งกล้องโทรทรรศน์ฮิโตมิ (ひとみ望遠鏡) ขนาดเส้นผ่านศูนย์กลาง 1.3 เมตร สามารถส่องเห็นดาวที่จางถึงโชติมาตรปรากฏ 17“ひとみ望遠鏡観測室”（仙台市天文台）2020年5月3日閲覧。
# อัยมัน ฮุซัยน์
อัยมัน ฮุซัยน์ ฆ็อฎบาน อัลมัฟเราะญี (เกิดวันที่ 21 มกราคม ค.ศ. 1996) เป็นนักฟุตบอลระดับอาชีพชาวอิรัก ซึ่งปัจจุบันทำหน้าที่ในตำแหน่งสไตรเกอร์ให้แก่สโมสรฟุตบอลอัลกูวะตุลญะวียะฮ์ในการแข่งอิรักพรีเมียร์ลีก ตลอดจนฟุตบอลทีมชาติอิรัก

 รูปแบบการเล่น 
อัยมันได้รับการมองว่าเป็นกองหน้าที่สมบูรณ์แบบที่สามารถเล่นในแดนหน้าได้ เขาไม่ได้รับการมองว่าเป็นนักเตะสารพัดประโยชน์มากที่สุด แต่เขาคือผู้ทำประตูโดยธรรมชาติ ในขณะที่กองหน้าคนอื่น ๆ เช่น มุฮะนัด อะลี ยิงได้หลายประตู แต่พวกเขาก็เป็นกองหน้าประเภทที่แตกต่างจากอัยมัน ซึ่งเก่งทั้งในและนอกกรอบเขตโทษทั้งกลางอากาศและบนพื้น โดยมีเท้าขวาที่ทรงพลัง นอกจากนี้ เขายังเป็นที่รู้จักในเรื่องรูปร่างที่ใหญ่โต, ความแข็งแกร่งทางร่างกาย รวมถึงความขยันหมั่นเพียร และตั้งแต่ ค.ศ. 2015 เขาได้รับการมองว่าเป็นผู้สืบทอดที่ดีที่สุดของยูนิส มะห์มูด ซึ่งเป็นอดีตกองหน้าระดับนานาชาติ

 ชีวิตส่วนตัว 
อัยมันเกิดใน ค.ศ. 1996 ในหมู่บ้านชนบทชื่ออัศศ็อฟรออ์ในเขตตำบลอัรรียาฎทางตะวันตกเฉียงใต้ของคีร์คูก โดยหมู่บ้านนี้ตั้งอยู่ในเขตอัลฮะวีญะฮ์ที่วุ่นวาย ซึ่งควบคุมโดยกลุ่มไอซิส และเป็นสถานที่เกิดเหตุของการโจมตีทางอากาศของกลุ่มพันธมิตรตั้งแต่ ค.ศ. 2014 ถึง 2017 โดยกลุ่มผู้ก่อความไม่สงบมุ่งเป้าไปที่ท่อส่งน้ำมันในหมู่บ้านบ่อยครั้งนับตั้งแต่การล่มสลายของซัดดัม ฮุสเซน ใน ค.ศ. 2003 โดยมีระเบิดติดรถและระเบิดแสวงเครื่อง (IED) รายวัน ทำให้เกิดการระเบิดตามปกติของชีวิตอัยมัน นอกจากนี้ พ่อของเขาซึ่งเป็นเจ้าหน้าที่ในกองทัพบกอิรักได้ถูกสังหารขณะปฏิบัติหน้าที่โดยการโจมตีของผู้ก่อการร้ายอัลกออิดะฮ์ใน ค.ศ. 2008 ส่วนพี่ชายของเขาถูกไอซิสลักพาตัวไป และยังไม่ทราบว่าเขาอยู่ที่ไหน ตลอดจนผู้เล่นและครอบครัวของเขาก็กลายเป็นผู้พลัดถิ่นภายในประเทศภายในอิรัก อัซซาร์และลัยษ์ ผู้เป็นแม่และน้องชายของเขา กลายเป็นผู้พลัดถิ่นภายในประเทศในคีร์คูกเมื่อ ค.ศ. 2014
# เอากุสท์ ไนท์ฮาร์ท ฟ็อน กไนเซอเนา
เอากุสท์ วิลเฮ็ล์ม อันโทน ไนท์ฮาร์ท  หรือหลังปี 1814 ได้รับยศขุนนางเป็น กราฟไนท์ฮาร์ท ฟ็อน กไนเซอเนา  เป็นนักการทหารและจอมพลชาวเยอรมันจากราชอาณาจักรปรัสเซีย เขาเป็นผู้ปฏิรูปกองทัพปรัสเซียในสงครามปลดแอก

กไนเซอเนาเกิดที่เมืองชิลเดา ราชรัฐซัคเซิน ในครอบครัวยากจน บิดาของเขานายทหารปืนใหญ่ชาวซัคเซิน ครอบครัวเขาย้ายถิ่นฐานไปอยู่เวือทซ์บวร์คและแอร์ฟวร์ท ซึ่งในปี 1777 เขาเข้าศึกษาที่มหาวิทยาลัยแอร์ฟวร์ท และสองปีถัดมาก็เข้ารับราชการทหารในกรมทหารออสเตรียประจำแอร์ฟวร์ท ต่อมาเขาเข้าสังกัดหน่วยทหารของมาร์คกราฟแห่งไบร็อยท์-อันส์บัค หน่วยทหารดังกล่าวได้รับการว่าจ้างจากอังกฤษให้สู้รบในสงครามปฏิวัติอเมริกา ด้วยเหตุนี้ กไนเซอเนาจึงได้เรียนรู้ภาษาอังกฤษและได้รับประสบการณ์อันมีค่าในทวีปอเมริกา จนกระทั่งเดินทางกลับยุโรปในปี 1786 และเข้ารับราชการทหารปรัสเซียในชั้นยศร้อยโท กรมทหารราบ ต่อมาในปี 1790 เขาได้เลื่อนยศเป็นร้อยเอก และปฏิบัติหน้าที่ในโปแลนด์ระหว่างปี 1793–1794

ในปี 1806 ระหว่างสงครามนโปเลียน พันตรี กไนเซอเนาเป็นนายทหารฝ่ายเสนาธิการประจำพลเอก ฟรีดริช เจ้าชายแห่งโฮเอินโลเออ และได้มีส่วนร่วมในยุทธการที่ซาลเฟ็ลท์และเยนา ต่อมาได้บัญชาการกองพลน้อยทหารราบชั่วคราวในการทัพลิทัวเนีย ในปี 1807 กองทัพปรัสเซียส่งพันตรี กไนเซอเนาเป็นผู้บังคับกองพันทหารประจำค็อลแบร์ค และสามารถรักษาเมืองจากการโจมตีของกองทัพนโปเลียนไว้ได้จนเกิดสนธิสัญญาทิลซิท กไนเซอเนาจึงได้เลื่อนยศเป็นพันโทและได้รับเหรียญพัวร์เลอเมรีท และมีความก้าวหน้าตามลำดับ
อ้างอิง